Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την παράταση της διεθνούς συμφωνίας του 1992 για τη ζάχαρη

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία για τη ζάχαρη τέθηκε σε ισχύ την 1η Ιανουαρίου 1993 μέχρι τις 31 Δεκεμβρίου του 1995 και έχει παραταθεί τρεις φορές για περίοδο δύο ετών, και ως εκ τούτου αναμένεται να λήξει στις 31 Δεκεμβρίου 2001.

2. Κατά τη συνεδρίαση του διεθνούς συμβουλίου ζάχαρης στις 31 Μαΐου 2001 θα προταθεί η παράταση της συμφωνίας για μια περαιτέρω περίοδο δύο ετών μέχρι τις 31 Δεκεμβρίου 2003, σύμφωνα με τις διατάξεις του άρθρου 45 παράγραφος 2 της συμφωνίας.

3. Η εισφορά της Ευρωπαϊκής Κοινότητας στον διοικητικό προϋπολογισμό του διεθνούς οργανισμού ζάχαρης, που αναφέρεται στο κονδύλι B7-821 του προϋπολογισμού της Ευρωπαϊκής Ένωσης, δεν επηρεάζεται από την προτεινόμενη απόφαση.

4. Σκοπός της παρούσας πρότασης είναι να εξουσιοδοτηθεί η Επιτροπή για να ψηφίσει υπέρ της παράτασης της συμφωνίας εκ μέρους της Κοινότητας.

2001/100 (ACC)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την παράταση της διεθνούς συμφωνίας του 1992 για τη ζάχαρη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2,

την πρόταση της Επιτροπής [1],

[1] ΕΕ L

Εκτιμώντας τα εξής:

Η διεθνής συμφωνία του 1992 για τη ζάχαρη, η οποία έχει συναφθεί από την Κοινότητα με την απόφαση 92/580/ΕΟΚ του Συμβουλίου [2], παρατάθηκε πρόσφατα το 1999 για περαιτέρω περίοδο 2 ετών. Η εν λόγω συμφωνία παραμένει σε ισχύ μέχρι τις 31 Δεκεμβρίου 2001, εκτός εάν παραταθεί πέραν της ημερομηνίας αυτής με απόφαση του διεθνούς συμβουλίου ζάχαρης για περίοδο που δεν υπερβαίνει τα δύο έτη. H παράταση της συμφωνίας αυτής είναι προς το συμφέρον της Κοινότητας. Η Επιτροπή η οποία εκπροσωπεί την Κοινότητα στο διεθνές συμβούλιο ζάχαρης θα πρέπει συνεπώς να εξουσιοδοτηθεί για να ψηφίσει υπέρ αυτής της παράτασης,

[2] ΕΕ L 379 της 23.12.1992, σ. 15.

ΑΠΟΦΑΣΙΖΕΙ:

Άρθρο μόνο

1. Η Ευρωπαϊκή Κοινότητα είναι υπέρ της παράτασης της διεθνούς συμφωνίας του 1992 για τη ζάχαρη.

2. Εξουσιοδοτείται η Επιτροπή να εκφράσει αυτή τη θέση στο πλαίσιο του διεθνούς συμβουλίου ζάχαρης.

Βρυξέλλες,

Για το Συμβούλιο

Ο Πρόεδρος

NOMOΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής : Εξωτερικές πτυχές ορισμένων κοινοτικών πολιτικών

Δραστηριότητες : Διεθνείς γεωργικές συμφωνίες

Ονομασια τησ δρασησ : Συμβολη τησ Ευρωπαϊκησ Κοινοτητασ στο διεθνη οργανισμο ζαχαρησ

1. ΚΟΝΔΥΛΙ + ΤΙΤΛΟΣ: άρθρο B7-821: διεθνήσ γεωργικέσ συμφωνιεσ

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλι της δράσης (Μέρος B) : 0,771 εκατ. ευρώ σε ΠΑΥ

2.2. Περίοδος υλοποίησης: 1.1.2002 έως 31.12.2003

2.3. Συνολική πολυετής εκτίμηση των δαπανών (σε εκατ. ευρώ) :

>ΘΕΣΗ ΠIΝΑΚΑ>

2.4. Συμβατότητα με το δημοσιονομικό προγραμματισμό και με τις Δημοσιονομικές Προοπτικές

X Πρόταση συμβατή με τον ισχύοντα δημοσιονομικό προγραμματισμό

2.5. Δημοσιονομικές επιπτώσεις επί των εσόδων

X Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου).

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

- Άρθρο 133 της συνθήκης σε συνδυασμό με το άρθρο 300 παράγραφος 2,

- Απόφαση 92/580/ΕΟΚ του Συμβουλίου της 13ης Νοεμβρίου 1992 [3].

[3] ΕΕ L 379 της 23.12.1992, σ. 15.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης

Λόγω της οικονομικής της σημασίας, ιδίως στο γεωργικό τομέα, η ΕΚ πρέπει να αντιπροσωπεύεται σε διεθνείς γεωργικές συμφωνίες, οι οποίες αποτελούν ένα σημαντικό μέσο για την παρακολούθηση των γενικών εξελίξεων και για την υπεράσπιση των κοινοτικών συμφερόντων όσον αφορά τα σχετικά προϊόντα.

Η πληρωμή εκ μέρους της ΕΚ των εισφορών μέλους επιτρέπει να επιτυγχάνονται οι στόχοι της διεθνούς συμφωνίας ζάχαρης. Ο διεθνής οργανισμός ζάχαρης, ο οποίος είναι υπεύθυνος για τη διαχείριση της συμφωνίας, προωθεί τους στόχους της συμφωνίας, δηλαδή τη διεθνή συνεργασία, την ανταλλαγή στατιστικών στοιχείων, τις προβλέψεις για τις τάσεις της αγοράς, κλπ. Ως εκ τούτου, είναι προς το συμφέρον της ΕΚ να αποτελεί μέρος της συμφωνίας.

Οι εισφορές του μέλους καθορίζονται σε ετήσια βάση και οφείλονται για όσο διάστημα η ΕΚ είναι μέλος της συμφωνίας.

Είναι σαφές ότι αν η ΕΚ όφειλε να εκτελεί η ίδια τις ενέργειες που εκτελούνται από τον ΔΟΖ, το συνολικό κόστος αυτών των ενεργειών θα ήταν πολύ μεγαλύτερο από το κόστος των εισφορών μέλους.

5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η ΕΚ καταβάλλει τις οφειλές μέλους σε ετήσια βάση για τη διεθνή συμφωνία ζάχαρης.

Οι οφειλές πληρώνονται για όσο διάστημα η ΕΚ παραμένει μέρος της συμφωνίας.

Η Ευρωπαϊκή Επιτροπή και τα κράτη μέλη συμμετέχουν πλήρως στις δραστηριότητες του ΔΟΖ και επωφελούνται πλήρως από την ιδιότητα του μέλους.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος B

Αναλήψεις υποχρεώσεων σε εκατ. ευρώ (μέχρι τρίτου δεκαδικού)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Οι υπηρεσίες της Επιτροπής θα συμμετέχουν πλήρως στη διοικητική επιτροπή και στο συμβούλιο του ΔΟΖ. οι εν λόγω φορείς είναι υπεύθυνοι για τον καθορισμό των δημοσιονομικών εισφορών.

Δημοσιεύεται και διατίθεται δωρεάν στα μέλη έκθεση αυτών των συνεδριάσεων και των αποφάσεων που λαμβάνονται σε αυτές.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι πληρωμές θα γίνονται μόνο απευθείας στον τραπεζικό λογαριασμό του ΔΟΖ κατόπιν παραλαβής γραπτής αίτησης και αφού εξακριβωθεί ότι η αίτηση συμπίπτει με το ποσό που συμφωνήθηκε από το συμβούλιο της διεθνούς συμφωνίας ζάχαρης.